
periòdic de comunicadó popular 


QUE LA TERRA ET SIGUI LLEU, COMPANY 

Josep Pons, company, amic i membre del 
Centre Social de Sants i de la Comissió de 
Veïns de la Bordeta ens ha deixat. Des de la 
burxa volem retre-li un homenatge com 
millor sabem: amb les paraules 
dels amics i companys que l’han 
acompanyat durant tots aquests anys. 

Pàgina 5 



Sentència contrària als 
inquilins de Vallespir, 25 



La façana del número 25 de Vallespir llueix una pancarta de denúncia pels fets. ALBERT GARCIA 


Els llogaters de l’edifici del carrer Valles¬ 
pir, 25, que havien denunciat ser vícti¬ 
mes d'assetjament immobiliari, hauran 


de deixar el seu pis. Així ho ha decidit el 
titular del jutjat número 24, donant la 
raó als propietaris de la finca, que recla¬ 


maven l’extinció dels contractes amb el 
pretext que l’edifici està ruïnós. La sen¬ 
tència, que ha indignat el veïnat, serà re¬ 


correguda i també s’esperen mobilitza¬ 
cions per denunciar la situació a què es 
veuen abocats els inquilins. PÀGINA 4 



Riure, pecar, 
CTear... 

PÀGINES CENTRALS 


Joan-Lhus 

Lluís 

Xocolata 

desfeta 



Xocolata 

desfeta 


123 maneres diferents d’explicar 
una mateixa història. El títol dels 
relats fa referència al recurs uti¬ 
litzat i al final del llibre hi tro¬ 
bem l’explicació. 


Es constitueix 
la Taula Intercultural 


Un estudi elaborat des del Secreta¬ 
riat d’Entitats sobre la interculturali- 
tat a les associacions dels nostres 
barris ha posat sobre la taula la poca 
presència de persones d’origen es¬ 
tranger en el teixit associatiu. Així, 
mentre que les persones provinents 
d’altres països que actualment viuen 
als barris de Sants, Hostafrancs, Ba- 
dal i la Bordeta representen al vol¬ 


tant del 20% de la població, només 
set de les 267 entitats del Secretariat 
estan formades per persones immi¬ 
grants i la seva presència a la resta 
d’associacions és molt minoritària. 
Per capgirar aquesta situació i partint 
de la idea que l’associacionisme i els 
contactes interculturals són ele¬ 
ments amb un gran impacte per afa¬ 
vorir la cohesió social, el passat 25 


de febrer es constituïa la Taula Inter- 
cultural. Es tracta d’un espai que 
compta amb la participació d’entitats 
de tot tipus -d’immigrants, AMPA, 
grups de cultura popular, equips es¬ 
portius, etc- i que vol impulsar la 
refelexió sobre el fet migratori i el 
treball conjunt entre les entitats del 
territori al voltant d’aquest tema. 
PÀGINA 3 


Opinió i En Moviment 

Urbanisme de 
gènere: el barri 
és de tothom 

PÀGINES 2 I 8 

Des de la burxa volem fer una crida 
a la participació en la vida social del 
barri recordant els que sempre han 
estat al peu del canó i els reptes que 
falten per aconseguir. La perspectiva 
de gènere ens dóna eines per cons¬ 
truir ciutats properes i quotidianes 
des de l’experiència femenina i amb 
una persperctiva de gènere. 


Arreu _ 

Cementiri 
nuclear a les 
Terres de l’Ebre 

PÀGINA 11 

Les Terres de l’Ebre tornen a sortir al 
carrer per lluitar per la seva terra. El 
motiu: la voluntat de l’ajuntament 
d’Ascó d’instal·lar un cementiri nu¬ 
clear per a tots els residus de l’Estat es¬ 
panyol. Per aquest motiu es va crear la 
CANC (Coordinadora Anticementiri 
Nuclear), que implica diverses entitats 
i col·lectius en defensa del territori. 

Opinions 


Editorials 

Compromís 
pel barri 


En un moment en què 
el barri segueix necessi¬ 
tat de persones compro¬ 
meses, ens adonem de 
la necessitat que nova 
gent s’impliqui en les 
lluites vïnals, el barri 
ens necessita. 


Opinió 

8 de març: 
el dia de 
totes les 
dones 


L'Escletxa 

Segurament una dona que «només» 
cuida dels seus fills i s’encarrega de 
les tasques domèstiques pensarà que 
el dia 8 no és el seu dia. I una altra 
que tingui cura d’una persona depen¬ 
dent ni recordarà què es celebra. I 
potser una dona que treballi dins i fo¬ 
ra de casa no podrà ni parar-se a refle¬ 
xionar a on s’ha ficat i què és el què 
no funciona. 

Quin és el denominador comú de 
totes elles, de totes nosaltres? Que 
hem interioritzat el discurs patriarcal 
i el reproduïm a cegues amb la col·la¬ 
boració passiva de l’altra part, els ho¬ 
mes, i la complicitat del sistema. 


Agonia o 
resurredó? 


Quel Ness 

Diuen que quan la gent està a 
punt de deixar aquest vall de llà¬ 
grimes fa una darrera revifalla, 
potser per poder-se acomiadar 
de forma conscient i, segons li 
hagi anat el ball, donar gràcies a 
Déu si és creient perquè per fi 
s’acaba el malson o, ans al con¬ 
trari, desesperar-se perquè ja no 
podrà gaudir més de la gran vi¬ 
da que ha tingut. I la nació cata¬ 
lana, què està fent? És la darrera 
revifalla abans de desaparèixer 
definitivament diluïda en el 
magma hispànic com un terrós 


E l barri no es transforma, no 
es crea sol i davant la inca¬ 
pacitat dels nostres polítics 
som els veïns els que em de 
participar en la política activa del ba¬ 
rri, des de les assemblees, els cen¬ 
tres socials, les associacions, etc., 
tots junts intentem fer el barri que 
volem, un barri més just, més iguali¬ 
tari. Però a vegades l’acció del poder 
o la vida mateixa ens posen pals a 
les rodes, amb la desaparició de per¬ 
sonatges històrics que han estat tota 
la vida lluitant per un barri millor o 
amb decisions injustes de la justícia 
que decideix donar la raó als botxins 
desallotjant uns veïns que pateixen 
assetjament immobiliari, però això 
ens dóna més forces per seguir en¬ 
davant. Però aquesta es una cursa de 
fons, no s’ha aconseguit el que te¬ 
nim en un sol dia, al darrere hi ha 


Malgrat les aparences de canvi 
continuem creient secretament que 
les tasques de cura de les persones i 
del manteniment de la llar són res¬ 
ponsabilitat de les dones. Per això es 
parla de «conciliació femenina» i no 
de «conciliació de tots». Per aquesta 
raó la doble jornada és també feme¬ 
nina. Si decidim prioritzar la mater¬ 
nitat el sistema ens penalitza i som 
nosaltres mateixes les que ens sacri¬ 
fiquem i renunciem als projectes 
professionals. 

Hi ha comportaments i tasques 
que ens han estat tradicionalment as¬ 
signats a les dones i que només es 
valoren i es fan visibles quan un ho¬ 
me les realitza. Per aquesta raó enca¬ 
ra podem «sorprendre’ns gratament» 
quan veiem un home sol que com¬ 
pra peix al mercat o porta el nen al 
parc o al metge, i ho vivim com a ex¬ 
cepcional perquè encara no ho hem 
normalitzat. Una altra forma de valo¬ 
rar què fem dia a dia és quan paguem 
per les tasques que fem i les dele¬ 
guem a terceres persones. 


de sucre en una tassa de cafè? 0 
bé estem davant de l’inici de la 
fi de la dominació espanyola 
que ja va començar amb el com¬ 
promís de Casp? Hi ha opinions 
per a tots els gustos. És allò del 
got mig ple o mig buit. La nació 
cada dia s’aprima més. Està mal 
alimentada, maltractada i 
menystinguda per propis i es¬ 
tranys. Però com deia en Galileo 
Galilei «Eppur si muove». 

Les proves les tenim cada dia: 
referèndums, nous partits, nous 
líders. En una paraula: des- 
acomplaxament independentis¬ 
ta. Fa 30 anys els «indepes» es 
podien comptar amb els dits 
d’uns quantes mans, ara en sur¬ 
ten com a bolets. Revifalla de 
l’agonia? Potser sí, però hi ha 
hagut casos de gent donada per 


molts anys de lluites veïnals, moltes 
vides dedicades al barri a millorar- 
lo, i per això sempre fa falta gent, jo¬ 
ve o gran, tots hem de construir dia 
a dia el nostre barri. Les coses no es 
fan soles i les amenaces que volen 
destrossar el barri son grans i sem¬ 
pre hi són presents: immobiliàries, 
interessos del poder, el negoci amb 
el sòl, els abusos als veïns. Per això 
creiem que és necessari que sumem 
esforços i la gent s’animi a participar 
al teixit social del barri. 



El treball invisible al món privat ha 
tingut i encara té nom de dona. Lluny 
del prestigi i el reconeixement econò¬ 
mic i social del treball visible anome¬ 
nat «productiu», «el treball reproduc¬ 
tiu» i la feina a casa són continus i exi¬ 
gents i no entenen d’horaris, ni de 


morta que miraculosament ha 
sobreviscut encara força anys 
més. El que sí que queda clar és 
que si d’aquesta no ens en sor¬ 
tim, llavors sí que podrem co¬ 
mençar a cantar-li les absoltes. 
Haura arribat, per fi, allò que ja 
fa moltíssims anys que aus de 
mal averany van repetint: «Finis 
Cataloniae». Ja ho va dir en un 
article a La Vanguardia en Car¬ 
les Sentís, l’any 1939, just acaba¬ 
da la guerra. Deia que s’havia 
acabat la Catalunya del ganste- 
risme republicà i altres acudits 
barats. També ho dieun, sotto 
voce, alguns exlíders polítics 
com en Pujol o en Barrera, que 
la fi és a tocar. 

La manca de poder polític 
real, la manca d’implicació de 
les forces vives —amb algun gest 


Qui vol el 
cementiri 
nuclear? 

La polèmica ha tornat a 
esclatar a les Terres de 
TEbre: l’ajuntament 
d’Ascó pretén instal·lar- 
hi un cementiri nuclear. 


festius, ni de dies d’assumptes propis, 
ni molt menys de pensions. 

I llavors què necessitem? 

Sembla que el sistema necessita 
que tot seguexi igual i per això davant 
dels símptomes de sobrecàrrega física 
i mental de les dones opta per medi- 
car-les, així, posant pedaços a una pe¬ 
ça, l’engranatge creat continua fun¬ 
cionant. 

Ens cal revisar estructures i valors 
de base, establir noves priorita, creu¬ 
re realment en la coresponsabilitat. 

Ens cal un canvi d’actituds en pro¬ 
funditat i una revisió dels rols assig¬ 
nats i assumits, cal donar valor a totes 
les feines per igual, les realitzin ho¬ 
mes o dones, tant si són públiques 
com privades; perquè els fills, la casa 
i l’economia familiar entre d’altres 
són responsabilitat de tots i totes. I en 
aquest nou panorama homes i dones 
ens podem enriquir mútuament i 
desenvolupar habilitats i tasques que 
abans ens estaven vedades i que a tots 
i totes ens poden fer individus més 
rics i complerts. 


simbòlic de tant en tant, com 
l’acte per l’aeroport—, la força 
centrífuga mesetària, la immi¬ 
gració massiva sense mecanis¬ 
mes de gestió eficient, i molts 
altres factors ens van en contra. 
La nostra voluntat de continuar 
sent ens va a favor. 

La darrera gran batalla ja ha 
començat. Ara cal que ens hi po¬ 
sem tots i totes sense mira¬ 
ments. Si ho fem, com a mínim, 
sempre podrem explicar als nos¬ 
tres neés, en castellà, és clar, 
que ho vam intentar. 


E ls darrers mesos, des de l’a¬ 
provació de la candidatura 
d’Ascó, s’ha sentit molt a par¬ 
lar del cementiri nuclear i, 
sobretot, del rebuig que provoca en 
la població de les comarques de l’E- 
bre. Manifestacions, concentracions i 
actes s’han duit a terme a indrets 
com Falset, Vinebre i Amposta, plens 
de gent reclamant que se’ls escolti. 
És molt greu que darrere de la 
instal·lació d’aquest cementiri s’hi 
amaguin els interessos d’empreses 
privades (amb la pressió que aques¬ 
tes exerceixen sobre l'Estat i els ajun¬ 
taments) i el no interès a parlar del 
model energètic que s’està plante¬ 
jant. Les Terres de l’Ebre ja estan 
prou castigades amb tres centrals nu¬ 
clears, també hi hem d’encabir un ce¬ 
mentiri de residus? No volem cemen¬ 
tiris nuclears, ni a Ascó ni enlloc. 


La festa no 
es fa sola 


David Vàzquez 

La darrera setmana d’agost tornarà 
la Festa Major al barri de Sants. 
Sembla que quedi molt, ara que 
anem abrigats, però d’aquí a un no 
res ja tornarem a fer vida al carrer. 
Gaudim de la festa plegats i és mol¬ 
ta la gent que s’hi apropa. Per a 
molts en aquestes dates, la Festa 
Major Alternativa de Sants és el 
punt de trobada i un dels princi¬ 
pals punts de referència del barri, 
però també de Barcelona i inclús 
de comarques. 

La festa, però, no es fa sola. En¬ 
cara que a darrera hora sembli que 
tot fúnciona, és molt gran l’esforç i 
el patiment que es genera quan s’a¬ 
propen les dates i encara hi ha tan¬ 
tes coses per lligar. Any rere any, 
veiem com els carrers que fan festa 
van desapareixent i són moltes les 
comissions que en poden donar 
testimoni. El discurs acostuma a 
ser el de sempre: no hi ha relleu 
generalicional i la gent de 70 anys 
no està per pujar a una escala a 
guarnir el carrer. Perque això no 
passi, mai és d’hora per fer una cri¬ 
da que ens permeti sumar i repar¬ 
tir esforços. 

Aprofito aquest espai per fer 
una crida a tothom que s’hi vulgui 
sumar, perquè la feina ja ha co¬ 
mençat i volem que la FMA conti¬ 
nuï millorant, innovant i estar a 
l’alçada del lloc de referència en 
què està situada. 

Així doncs, tot/a aquell/a que 
vulgui participar, aportar idees o 
col·laborar a la 16a Festa Major Al¬ 
ternativa, es pot posar en contacte 
a: l6festamajor@gmail.com. Ens 
reunim setmanalment i quants més 
siguem, més bé ho farem. 

Un impuls al contacte entre cultures 



Els representants d’unes cinquanta entitats van participar en l’assemblea constituent de la taula intercultural. SECRETARIAT D’ENTITATS 


El 25 de febrer es va consti¬ 
tuir la Taula Intercultural de 
Sants, Hostafrancs i la 
Bordeta, una iniciativa del 
Secretariat d'Entitats per 
crear un espai de participa¬ 
ció i coordinació de les enti¬ 
tats que afavoreixi la troba¬ 
da i interacció entre perso¬ 
nes de diferents cultures. 


Ester Rams 

Sants 


Es tracta d’una iniciativa que vol ser 
un nou eix d’actuació del Secretariat i 
la seva constitució ha vingut precedi¬ 
da per una diagnosi de la intercultu- 
ralitat en el teixit associatiu dels nos¬ 
tres barris. 

LA INTERCULTURALITAT 
ALS NOSTRES BARRIS 

Des de l’any 2000, la realitat dels nos¬ 
tres barris ha canviat força i la presèn¬ 
cia de persones provinents d’altres 
països ha passat de ser d’un 5% a es¬ 
tar al voltant del 19%. 

Sants-Montjuïc és el segon districte 
amb més immigració de Barcelona, 
després de Ciutat Vella, però es tracta 
d’un fenomen que no afecta de la ma¬ 
teixa manera els diferents barris. Des¬ 
taca l’important nombre de persones 
d’origen estranger al Poble Sec, que 
se situa per sobre del 28%, i d’entre 
els nostres barris, Hostafrancs és el 
que n’acull més (21,5%), seguit per 
Sants (17,8%), Badal (17,2%) i la Bor- 
deta (14,3%). 

Pel que fa als orígens, la diagnosi 
elaborada pel Secretariat constata que 
la nacionalitat amb més presència al 
Districte i a la ciutat és l’equatoriana. 
Al districte la segueixen la pakistane¬ 
sa, la marroquina, la peruana i la boli¬ 
viana. Sants destaca per la presència 
de bolivians (9,3%), Badal per l’elevat 
percentatge d’equatorians (13,8%), 
també majoritaris a la Bordeta 
(12,9%), i a Hostafrancs la comunitat 
més nombrosa és la peruana (8,3%), 
seguida per l’equatoriana (8,2), la xi¬ 
nesa (7,4%) i la pakistanesa (7,2%). 

I si ens fixem en les característiques 
de les persones nouvingudes, podem 
dir que es tracta d’una població adul¬ 
ta jove, que al voltant del 50% es situa 
entre els 33 i els 44 anys i en la qual 
els menors de 15 anys estan al voltant 
del 7%. I respecte al sexe, predomi¬ 
nen lleugerament els homes, malgrat 
que en les comunitats més nombroses 
als nostres barris estan formades per 
més dones que homes. 

LA INTERCULTURALITAT 
AL TEIXIT ASSOCIATIU 

Una de les principals conclusions de 
l’esmentada diagnosi és que les enti¬ 


tats del territori desenvolupen pocs 
projectes que afavoreixin el contacte 
entre persones de diferents orígens, 
tot i la qualitat dels existents. Alhora, 
la diversitat cultural tampoc és gaire 
freqüent dins de les entitats i es cons¬ 
tata una tendència a associar-se entre 
els membres de la mateixa comuni¬ 
tat. Així, mentre que al Secretariat hi 
ha 267 entitats federades, només set 


Des de la burxa hem volgut 
conèixer la visó que té dels 
nostres barris una persona 
d'origen estranger, així com 
quines són les principals 
necessitats que les empenyen 
a associar-se. I ho hem fet 
parlant amb Cogna, membre 
d'una entitat amb seu al nos¬ 
tre barri creada ara fa un any. 

LÏÏ. 

Sants 


Què us va impulsar a fer una asso¬ 
ciació? 

Un dels nostres objectius més impor¬ 
tants és facilitar la integració de les 
persones immigrants, sense distinció 
del seu origen. I per aconseguir-ho 


són formades per persones immigra¬ 
des. A més, hi ha un desconeixement 
entre les entitats de persones migra¬ 
des, entre aquestes i les autòctones i 
entre les autòctones i les autòctones 
gitanes, fet que no permet la valora¬ 
ció entre elles. 

Si ens fixem en les característiques 
de les entitats de persones immigra¬ 
des o gitanes, podem dir que són ma- 


fem assessorament legal i de tràmits i 
divulguem la nostra cultura. Creiem 
que per facilitar la convivència ens 
hem de conèixer, per això és impor¬ 
tant que vosaltres conegueu els nos¬ 
tres costums i nosaltres els vostres. 

Quines són les principals necessi¬ 
tats quan s’arriba aquí? 

Quan arribes a un país estranger tot 
és diferent i depenent de com és la re¬ 
buda que et trobes, la teva manera de 
veure la nova societat és diferent. Els 
primers moments són molt impor¬ 
tants i si no hi ha una bona acollida, 
les persones que acaben d’arribar es 
poden quedar arraconades, amb por 
al rebuig de l’altre, que no saps com 
reaccionarà. Alhora, costa adreçar-se a 
les institucions i, a més, si véns sense 
papers tens por a la policia, que en 
qualsevol moment te la pots trobar i 
et pot deportar. 


joritàriament d’àmbit de ciutat, ja que 
solen estar interessades en la trans¬ 
missió de la seva cultura a la societat 
d’acollida. I acostumen a compaginar 
aquesta tasca amb l’ajuda mútua entre 
els membres de la mateixa comunitat. 
En general no disposen de local propi 
i, com la majoria d’entitats, tenen difi¬ 
cultats econòmiques. 


Quina demanada faríeu al teixit as¬ 
sociatiu? 

Caldria més contacte entre les enti¬ 
tats. N’hi ha moltes i cadascuna va a 
la seva, sense gaire comunicació. La 
Taula Intercultural pot ser molt útil a 
moltes associacions i pot ajudar a 
desenvolupar el nivell associatiu, 
creant un espai de contacte perma¬ 
nent; tot i que també necessitaríem 
un mitjà per comunicar-nos entre 
nosaltres. 

I per acabar, què et sembla Sants? 

Segons la meva experiència, Catalu¬ 
nya és dels llocs on he estat (i m’he 
mogut molt) on hi ha més receptivi¬ 
tat; sobretot al barri de Sants, en què 
la gent és una meravella, és com una 
família. És com la concession africa¬ 
na. Crec que aquí és on hi ha una mi¬ 
llor recepció i on hi ha més possibili¬ 
tats per a la integració. 


Iniciatives que 
afavoreixen la 
interculturalitat 
als nostres barris 

• Un pont al Panjab 

Programa radiofònic que s’e¬ 
met des del 2004 a Sants 3 
Ràdio, els dissabtes de 21 a 
22 hores. El programa pretén 
apropar els oients a la cultura 
del nord de l’índia a través de 
la seva música, gastronomia, 
religió, tradicions i festes. Al¬ 
hora també vol difondre infor¬ 
macions d’interès del barri de 
la Bordeta. 

• Projecte Parlem i 
Projecte Xerrem 

Iniciatives de voluntariat de 
la Coordinadora d’Associa¬ 
cions per la Llengua (CAL) 
adreçades a les persones que 
volen aprendre català. La pri¬ 
mera fa referència a la crea¬ 
ció de parelles lingüístiques 
(actualment 101) entre una 
persona catalanoaprlant i una 
que vol parlar aquesta llen¬ 
gua. Amb el segon, s’organit¬ 
zen grups de conversa que 
setmanalment es troben en 
espais socials. 

• Gegants Panjabis 

La Colla de Gegants de Sants, 
la Parròquia de Sant Medir i 
l’entitat Sher-E Punjab faran 
ballar conjuntament els nous 
gegants, que es batejaran el 
proper 6 de març per Sant 
Medir. 

• Castellers de Sants 

La colla castellera compta 
amb uns 250 membres, entre 
els quals hi ha persones d’orí¬ 
gens diversos: irlandesos i an¬ 
glesos, russos, marroquins i 
llationamericans. Alhora, tam¬ 
bé es tiren endavant projec¬ 
tes per fomentar la incorpora¬ 
ció de persones d’altres cultu¬ 
res, com la iniciativa Porta un 
amic. 

• La Bordeta en Dansa 

Iniciativa de la Comissió de 
Veïns de la Bordeta, el Centre 
Social de Sants, el Secretariat 
d’Entitats i Sants 3 ràdio per 
fer una activitat lúdica i gas¬ 
tronòmica, unitària i intercul¬ 
tural en el marc de la festa 
major d’aquest barri. 

• Grup d’Interacció 
Multicultural 

Arran del curs Gestió i Inter¬ 
venció en Immigració organit¬ 
zat l’any passat pel Centre So¬ 
cial i la Confederació d’Asso- 
cions de Veïns de Catalunya, 
s’ha constituït un grup de tre¬ 
ball per promoure la intercul¬ 
turalitat al barri. Es reuneix al 
Centre Social. 


«Al barri de Sants 
la gent és una meravella» 

Cogna 

Membre de l'Associació Hispanosenegalesa Tey Ak Euleuk ('avui i demà 7 en wolof) 

Sants 


El jutge ordena desallotjar els vei'ns 
que denuncien mobbing a Vallespir, 25 



Imatge de l’interior de l’edifici del carrer Vallespir, 25, que prova que l’edifici no es troba en situació de ruïna. ALBERT GARCIA 


A PEU DE CARRER 


La Bordeta, 
altre cop 
dempeus 

Roser Bemavent 

El passat 4 de febrer una assemblea 
a Sant Medir, com sempre, va posar 
en marxa el barri per darrer cop per 
recuperar Can Batlló. 

Prop d’un centenar de veïns, 
molts veterans d’antigues batalles al 
barri s’hi van aplegar. Amb ells, saba 
nova que s’incorpora a la lluita, 
com els joves arquitectes de La Col 
i gent de l’Assemblea de Barri. 

Les intervencions de la taula, per 
membres de la Comissió de Veïns 
de la Bordeta i del Centre Social de 
Sants, van servir només per centrar 
un tema que tots els presents conei¬ 
xien al detall. Però l’acte havia de 
servir com a conjur col·lectiu per la 
que s’espera que sigui realment la 
darrera campanya, que conflueixi 
l’l de juny del 2011, data prevista 
per l’ocupació veïnal del polígon. 

Tothom aposta perquè no calgui 
arribar a aquesta data. Polítics i 
veïns; però aquests darrers, farts 
d’esperar, no estan disposats a do¬ 
nar més marge. Fins i tot proposen 
la recuperació provisional d’espais 
verds i d’equipaments i posar-los ja 
al servei del barri. Per exemple, una 
zona d’aparcament pels veïns que 
alleugerí la pèrdua de places degu¬ 
des a les obres als carrers propers, 
una gran plaça a l’espai obert al mig 
del polígon, que els mateixos veïns 
s’ofereixen a crear, o l’ús d’algunes 
de les naus com a embrió del futur 
Centre Social de la Bordeta. 

El proper 7 de març, diada de 
Sant Medir, tindrà lloc una primera 
acció que, entre altres activitats, té 
previst decorar una paret de Can 
Batlló amb un mural rellotge que 
recordi a tothom que el temps cor¬ 
re i les coses segueixen igual. 

Serà la primera d’un seguit d’ac¬ 
cions que la refúndada Assemblea 
per la Recuperació de Can Batlló es¬ 
tà preparant per als propers mesos. 

Malgrat els anys de lluita acumu¬ 
lats, o d’alguna opinió escèptica, el 
gruix de veïns reunits a l’assemblea 
va conjurar-se perquè aquesta sigui, 
de debò, la darrera cavalcada. 


El 16 de febrer els veïns del 
carrer Vallespir, 25, que 
denuncien patir assetjament 
immobiliari des de fa anys, 
van despertar amb una notí¬ 
cia amarga. El jutge que ins¬ 
trueix el cas donava la raó a la 
propietat i declarava l'edifici 
en ruïna. 


Albert Ricart Sanjuan 

Sants 


La sentència de Vallespir, 25 arriba des¬ 
prés d’un litigi que ve de lluny. Fa 15 
anys que els veïns van començar a re¬ 
clamar a la propietat algunes repara¬ 
cions a la finca, uns requeriments que 
no van ser escoltats. Però davant la in¬ 
sistència dels llogaters, la propietat va 
engegar el procés per declarar l’edifici 
en ruïna econòmica. 

Al llarg d’aquest anys els inquilins 
denuncien que la propietat ha deixat 
que l’edifici es degradi per poder de¬ 
clarar-lo en ruïna. Això significa que el 
valor de les reparacions que s’han de 
fer supera el 50% del cost total de l’edi¬ 
fici, cas en què es poden rescindir els 
contractes de lloguer amb una indem¬ 
nització irrisòria. 

Arribat el cas davant dels tribunals, 
la propietat va intentar demostrar la 
ruïna econòmica, un fet desmentit pel 


El passat dissabte 20 de 
febrer a les 10 del matí, 
arrencava amb força l'assem¬ 
blea constituent de Sants- 
Montjuïc decideix. 

Jordi Villanueva 

Sants 


L’acte, celebrat a Cotxeres de Sants, va 
comptar amb una salutació de la can¬ 
tant i santsenca Núria Feliu i dels re¬ 
presentants del Secretariat d’Entitats 


peritatge dels inquilins, que resolia 
que el cost de les reparacions no supe¬ 
rava el 13% del valor de l’immoble. Pe¬ 
rò el jutge ha donat la raó als propieta¬ 
ris i ha decretat que els veïns han d’a¬ 
bandonar l’edifici on fa més de 30 anys 
que viuen amb una indemnització de 
8.000 euros. De moment, però, no 
s’ha fixat cap data. 

Aquesta sentència ha indignat els in¬ 
quilins, tots amb contractes de renda 
antiga i vitalicis, que faran tot el que es¬ 
tigui a les seves mans per revocar-la. Es 
tracta de persones grans, pensionistes 


de Sants, Hostafrancs i la Bordeta, la 
Coordinadora d’Entitats del Poble Sec 
i la Unió d’Entitats de la Marina. 

A continuació es va fer una presen¬ 
tació dels eixos bàsics de la campa¬ 
nya, que en el seu moment s’haurà de 
concretar en una consulta popular a 
Barcelona on hi conflueixin tots els 
districtes en una data comuna. Sobre 
aquesta, la majoria dels participants 
no va gosar avançar cap hipòtesi: es 
va cedir la decisió a l’Assemblea Ge¬ 
neral de Barcelona Decideix. 

Nombroses entitats dels barris, 
com ara el Casal Independentista de 


amb pocs recursos econòmics i de mo¬ 
bilització social, però que compten 
amb el suport de diferents associacions 
del barri, com el Centre Social i l’As¬ 
semblea del Barri, entre d’altres. 

En declaracions a la burxa un dels 
inquilins de l’edifici, Felip Roig, ha co¬ 
mentat: «La propietat i els advocats de 
Restaura ens han enganyat, ens sentim 
molt malament, això dura des de fa 15 
anys. Nosaltres confiàvem en la propie¬ 
tat, però mai ens feia cas, sempre bo¬ 
nes paraules, però mai s’ha fet un man¬ 
teniment. Ara ens diuen que si hagués- 


Sants, la CAL, els Castellers, escoles, 
associacions de veïns, penyes blau- 
granes, etc., així com representants 
de les organitzacions polítiques CiU, 
Reagrupament, ERC i la Candidatura 


sim pactat amb ells no hauria passat ai¬ 
xò, quan mai ens han donat aquesta 
possibilitat». I afegeix: «El jutge Nuno 
de la Rosa només ha fet cas als peritat¬ 
ges de la propietat ignorant-nos, tots 
estan vinculats professionalment. Pre¬ 
sentarem un recurs, però no confiem 
en la justícia. També farem una mani¬ 
festació per pressionar la regidora per¬ 
què compleixi el que ens va prometre 
encapçalada pel Centre Social de 
Sants. Molta gent del barri ens està aju¬ 
dant desinteressadament. Mai podrem 
agrair tanta solidaritat». 


d'Unitat Popular, hi van ser presents. 
Després, els participants es van di¬ 
vidir en tres comissions de treball 
per començar a organitzar la cam¬ 
panya. 

Josep Pons, company de 
lluites, germà de somnis 



la burxa fa un homenatge a 
Josep Pons, lluitador veïnal, 
mort el passat 16 de febrer. 
Hem demanat a persones 
que l'han conegut que ens 
facin arribar unes paraules de 
record. 


Jordi Soler 

La Bordeta 


Vaig conèixer la Bordeta amb en Pons 
i la Rosa a Sant Medir, amb un megà¬ 
fon a les mans fa trenta anys. En farà 
vint que vam creuar-nos en el camí de 
la Comissió de Veïns i des de llavors 
sempre l’hem fet plegats. 

Mítica era la seva botiga on mig bar¬ 
ri conspirava, o mítics eren els seus 
passejos per la Bordeta i que ell ano¬ 
menava els «Ei, com anem?». Entranya¬ 
bles les tardes fent pa amb tomàquet a 
les Festes Majors Alternatives o els seus 
discursos sorneguers als sopars de 
veïns. Mítica serà, per sempre, la seva 
figura central al nostre barri. Sovint en 
els conflictes em tocava fer el paper de 
llançat, però us confessaré que des¬ 
prés, sempre, cercava la mirada d’en 
Josep i la seva aprovació. Si ell em feia 
que sí amb el cap sabia que anàvem bé. 

Prudenci Merallo 

Comissió de Veïns 
de la Bordeta 

Jo vaig arribar a la Bordeta a fi¬ 
nals de 1965 i vaig conèixer en 
Josep com el botiguer del carrer 
Olzinelles. En Pons destacava per 
la seva personalitat inquieta, ac¬ 
tiva i alegre i ens unien les nos¬ 
tres idees i inquietuds llibertà¬ 
ries. Moltes reivindicacions i es¬ 
pais compartits: Cotxeres, 
Espanya Industrial i altres. En 
crear-se la Comissió de Veïns de 
la Bordeta, el 1991, va ser quan, 
de veritat, vam treballar colze a 
colze. En Josep Pons, amb el seu 
caràcter obert, dialogant i agluti- 
nador, donant sempre la cara i no 
amagant res, va impulsar un 
equip de gent divers, sense diri¬ 
gismes ni consignes i, sempre, 
inspirant molta confiança. Et tro¬ 
barem a faltar. 

Mia Caritg 

Plataforma pel 
Soterrament de les Vies 

El 1976 vaig trobar-me amb en 
Pons a l’Ateneu Llibertari, amb 
el seu tarannà tranquil, la seva 
immensa barba que ja comença¬ 
va a blanquejar i sempre una pa¬ 
raula d’ànim. Era un home en¬ 
grescat per tot el que feia; el 
recordo a les mobilitzacions per 
l’Espanya Industrial, actuant al 
bell mig de la plaça de Sants i les 
portes de casa seva sempre ober¬ 
tes per oferir-me el llit que ens 
mancava al meu xicot i a mi. El 
Pons era un home bo, que enco¬ 
manava entusiasme i que ens feia 
sentir estimats. On siguis, Josep, 
«Ets fantàstic». 


Quan hem anat posant anys li feia la 
conya que cada cop s’assemblava més a 
en Karl Marx, en lloc d’anar-se assem¬ 
blant, com tocaria, a Kropotkin o Mala- 
testa. Amb aquest posat cada cop més 
venerable i reposat semblava amagar el 
guerrer que encara, fins avui, portava a 
dins. I és que en Josep va ser un dels 
que van encetar la casta d’indomables 
que el nostre barri ha anat creant. No 
han pogut amb tu, Josep. No han po¬ 
gut comprar-te mai perquè no tenien 
res que t’interessés. Ni la solidaritat, ni 

Xedes Vallès 

Plataforma pel 
Soterrament de les Vies 

Vaig conèixer el Pons el 1976, en 
la campanya d’Amnistia, quan jo 
estava amb la gent de Drets Hu¬ 
mans de Sant Medir. Una nit, vam 
quedar per enganxar cartells i a 
mi em va tocar amb el grup del 
Pons. Nosaltres encara no ens co¬ 
neixíem, però va ser molt divertit, 
perquè vaig començar la nit sent 
de Drets Humans i la vaig acabar 
dient que me n’anava a l’Ateneu 
Llibertari. Aquella nit, vaig saber 
una mica més com volia viure. 

Mia i Xedes 

Anys més tard, després de traves¬ 
sar un bon temps d’aturada en 
l’activisme, ens vam retrobar amb 
en Pons a les portes de Sant Medir, 
amb motiu de la tancada d’immi¬ 
grants del 2001. Com sempre, va 
tenir l’habilitat de connectar-nos 
amb qui tocava en aquest mo¬ 
ment, la gent de l’Hamsa i Can 
Vies. Va ser una sort retrobar-nos 
amb els nostres orígens i una ale¬ 
gria poder-ho tornar a compartir. 

Josep M. Domingo 

Centre Social de Sants 

Josep, a reveure. Te’n recordes, 
quan em vas enredar l’any 1980 
per participar a l’AMPA del col·legi 
Sant Medir? I aquell dia, a l’es¬ 
tanc, que em vas enredar per par¬ 
ticipar a la Comissió de Veïns de la 
Bordeta? Doncs bé, quan ens re¬ 
trobem estic segur que també 
m’enredaràs per participar a algun 
col·lectiu en aquest lloc on tots 
anirem a parar i on tu estàs gau- 


la llibertat són valors que avui cotitzin 
en el mercat de la política. 

Ens queden moltes batalles al barri 
per fer-lo no només més bonic, sinó 
també més just, fraternal i lliure. En Jo¬ 
sep no hi serà, o millor dit semblarà 
que no hi és perquè no el veurem, pe¬ 
rò segur que estarà fent que sí amb el 
cap des d’alguna barricada al cel dels 
llibertaris. Com ha dit un amic comú: 
Josep, les lluites que tu vas somiar, 
nosaltres les guanyarem en nom teu. 
Que la terra et sigui lleu, company. 

dint de la pau que et mereixes. I 
ens ho passarem tan bé com ens 
ho hem passat aquests anys. 

Ivan Miró 

Assemblea de Barri 

A la Garnatxa, a l’Hamsa, a Can 
Vies. A les festes alternatives. Als 
12 d’octubre insurreccionals i 
antifeixistes. Ens vas estimar, 
recolzar, entendre. El primer a 
transmetre l’actitud llibertària, 
quan a mitjan noranta vam irrom¬ 
pre una nova fornada d’activistes. 

Fil delicat que cosí l’estrip gene- 
racional. Qui ens posà en contacte 
amb les anteriors lluitadores. 

Rebel, tendre, compromès, incor¬ 
ruptible, amic, imprescindible. No 
t’oblidarem mai, Josep, mai dei¬ 
xarem d’estimar-te i d’estar-te 
agraïts. Has estat i seràs exemple 
de comunitat. Les lluites que 
somiares, en nom teu les 
guanyarem. 

Roger 

Sànchez Amat 

Terra d'Escudella 

Quan els vuitanta ja finien, vaig 
començar a freqüentar el Centre 
Social. Allà vaig conèixer una pa¬ 
rella entranyable, el Pons i la Ro¬ 
sa. Per a un adolescent de l’Es¬ 
querra de l’Eixample recent incor¬ 
porat a la lluita, tot allò era 
impactant: trobar-se un associa¬ 
cionisme viu i combatiu i un caliu 
de barri, tot emparat sota el pa¬ 
drinatge del Pons, la seva compli¬ 
citat, la seva suau interlocució. 

Quan anàvem a buscar les claus 
del Centre a la seva botiga d’Olzi- 
nelles, recordo que ja sabíem el 
que volíem ser de grans! 


ENLLAÇ A BARRISANTS.ORG 


Propostes de 
remodelació 
del carrer 
Riego 

El Foment de les Arts i del Disseny 
(FAD) ha escollit quatre propostes 
per remodelar el carrer Riego de les 
96 que es van presentar en el marc 
del concurs Racons Públics, un con¬ 
curs amb què es volen millorar 10 es¬ 
pais de la ciutat, un de cada districte, 
«en situació precària, abandonada o 
arraconada». Recordem que els 
col·lectius Arquitectes sense Fronte¬ 
res i La Col van organitzar dos actes 
participatius, al mateix carrer, per re¬ 
collir les propostes veïnals. De les 
quatre escollides, la que té un rere- 
fons més reivindicatiu és la que vol 
construir una barbacoa veïnal amb 
una gran xemeneia que recordi el 
passat industrial del barri i en la qual 
el fúm arribi directament a la polèmi¬ 
ca Torre Malaia.. 

La solidaritat 
anti repressiva 
omple Cotxeres 

El 20 de febrer, les Cotxeres van ser 
el centre neuràlgic de la solidaritat 
antirepressiva als Països Catalans. De 
bon matí, una dotzena de pancartes 
omplien el recinte i diverses exposi¬ 
cions recordaven nou anys de lluita 
per l’amnistia, contra la dispersió, en 
defensa dels i les preses polítiques 
així com altres casos repressius. Des¬ 
prés d’un àpat amb més de 250 assis¬ 
tents, Rescat, col·lectiu de suport als i 
les preses polítiques catalanes va vo¬ 
ler recordar els nou anys que han pas¬ 
sat des de les detencions d’en Diego i 
en Zigor, ara ja en llibertat. L’acte va 
comptar amb balls de bastoners, la 
lectura de cartes de companyes i 
companys empresonats i un emotiu 
vídeo amb les imatges de la solidari¬ 
tat antirepressiva. Finalment, en Zi¬ 
gor va agrair l’esforç d’aquests anys i 
va encoratjar a seguir lluitant per 


l’amnistia de les companyes preses. 
Una breu actuació del cantautor 
Cesk Freixas va cloure la jornada. 

Cinquè mercat 
d’intercanvi 

El passat diumenge 21 de febrer es 
va celebrar el popular mercat d’inter¬ 
canvi de Sants, organitzat per la XIS 
(Xarxa d’Intercanvi de Sants) per do¬ 
nar a conèixer a tothom alternatives 
de consum. Amb aquest ja en van 
set, cada vegada més consolidats i 
concorreguts. Més de 30 parades 
amb productes de tot tipus: artesa¬ 
nia, alimentació, segona mà, electro¬ 
domèstics, roba, joguines... Aquesta 
edició es va estrenar ubicació a la 
plaça Bonet i Muixí (molt més cèntri¬ 
ca que no pas la de la Farga, on s’ha¬ 
via fet fins aleshores) i va acompa¬ 
nyar el temps, sense pluja fins a l’úl¬ 
tim moment. Tot plegat, un bon matí 
per compartir i intercanviar. 

Accions contra 
l'empresona¬ 
ment de 
l’Alfonso 

Talls de trànsit, xerrades i una bici- 
cletada amb final a Can Vies han es¬ 
tat algunes de les activitats de suport 
a l’Alfonso, el jove condemnat a 
tres anys de presó pel cas kubotan. 
L’Alfonso es troba, en tancar aquesta 
edició, en situació de cerca i captu¬ 
ra. A més, la jutgessa que porta el 
cas, no ha tingut en compte la possi¬ 
bilitat de suspendre l’execució de la 
pena fins que es resolgui l’indult 
que s’ha sol·licitat. Els fets es remun¬ 
ten al maig del 2007, quan en un 
manifestació convocada per l’Assem¬ 
blea d’Okupes els mossos van agre¬ 
dir desenes de manifestants amb 
kubotans -arma il·legal segons el 
mateix Departament d’Interior- i 
una d’aquestes persones, en defensa 
pròpia, va propinar un cop de puny 
a un agent. 


El guanyador de la panera de la burxa 



Aquí tenim el guanyador de la flamant panera de la burxa, amb aporta¬ 
cions solidàries de més de 40 establiments i entitats del barri. Enguany, 
en no haver estat venut el número premiat en el sorteig del 6 de gener, 
va tornar a ser sortejada en el concert de comiat de Ràbia Positiva. 

Parèntesi 


LLIBRE 

Xocolata desfeta 


JOAN LLUÍS-LLUÍS 
LA MAGRANA, 2010 

Ens trobem davant 
d’un singular recull de 
relats, en el qual se’ns 
explicarà 123 vegades 
la mateixa microhistò- 
ria, amb un ampli re¬ 
pertori de registres i 
estils literaris. El vo¬ 
lum és una clara emu¬ 
lació de l’original, Els 
exercicis d’estil, de 
Raymond Queneau, 
que diverteix, sorprèn 
i exhibeix la riquesa i 
varietat de la llengua 
catalana. 

L’autor s’atreveix 
amb gèneres tan dis- 
parells com la teleno- 
vel·la, la recepta de 
cuina o l’haiku; amb la 
cançó i altres mètri¬ 


ques impossibles; ens 
explica la història amb 
monosíl·labs, amb la a 
o amb la e; coneix els 
dialectes i els vicis 
més irritants i co¬ 
muns, i imita (i com!) 
alguns escriptors clàs¬ 
sics i altres creatius 
de renom. 

La ironia és, sens 
dubte, el tret que tra¬ 
vessa el volum, ja que 
no fa sinó decapitar el 
català estàndard, cen¬ 
tral, periodístic i polí¬ 
ticament correcte de 
TV3. 

Per als i les llamine¬ 
res de la llengua, tot 
un gaudi preciosista 
per a la vista i l’oï¬ 
da... 

Elba Mansilla 
La Ciutat 
Invisible 



MÚSICA 



Riure, pecar, crear... 


AGRAVIATS 
QUIMERA RECORDS 

Els de Castelló estre¬ 
nen nou treball amb 
una portada impac- 
tant i pròpia de qual¬ 
sevol grup punk dels 
vuitanta. 

Aquesta sensació 
canvia en sentir el 
disc i adonar-nos que 
la banda ha madurat, 
va de debò i és capaç 
de construir cançons 
complexes i al mateix 
temps equilibrades. 


Sons de base reggae i 
sincopats que ens de¬ 
mostren que hi ha vi¬ 
da més enllà dels 
quatre acords habi¬ 
tuals i de les melo¬ 
dies lineals i repetiti¬ 
ves. Només trobem a 
faltar una mena 
d’himne o cançó que 
et faci recordar 
aquest disc quan ja 
no l’escoltes i, és per 
aquest motiu, que re¬ 
comanem una segona 
escolta. A «La criba», 


ens recorden molt a 
uns entranyables Ska- 
paràpid que, segura¬ 
ment i sense adonar- 
se'n, van iniciar el ca¬ 
mí que popularitzaren 
Obrint Pas i posterior¬ 
ment La Gossa Sorda. 
No sabem què passa a 
la terreta valenciana, 
el que sí sabem és 
que de música ska 
sempre hi ha collita. 

David Vàzquez 


CINE 


La carretera 



JOHN HILLCOAT 

Basada en la novel·la 
de Corman Mc Carthy 
(també autor de "No és 
país per a vells") i guan¬ 
yadora del premi Pulit- 
zer l'any 2007, la seva 
translació a la pantalla 
és molt fidel al llibre 
original. Descriu amb 
gran cruesa un món 
post-apocalíptic gràcies 
a una enorme força vi¬ 
sual plasmada per una 
fotografia excel·lent de 
l'espanyol Javier Agui- 
rresarobe. 

Aquest viatge d'un 
pare i el seu fill de nou 
anys buscant el mar 
amb l'esperança de tro¬ 
bar vida a traves d'un 
món devastat en el que 
un dels majors perills 


són els propis humans 
supervivents de la ca¬ 
tàstrofe no evita mo¬ 
ments tremendament 
durs. La lluita per la su¬ 
pervivència del pare in¬ 
terpretat de forma ex¬ 
cel·lent per Vigo Mor- 
tensen i l'esperança 
que el seu fill pugui 
arribar a sobreviure 
transmetent-li els va¬ 
lors d'un món a punt 
d'extingir-se estan ex¬ 
plicats amb una certa 
fredor no exempta d'e¬ 
moció. També són de 
destacar les localitza¬ 
cions que s'han buscat 
per recrear aquest món 
agònic, impressionants 
les de Nova Orleans 
post-Katrina. 

Lancelot 


BURXANT ELS BYTES 


Ebooks, DRM i propietat intel·lectual 


L 


Darrerament s’està 
parlant molt dels e- 
books o llibres electrò¬ 
nics. En els últims me¬ 
sos han sortit al mercat 
uns aparells per llegir 
llibres amb una tecno¬ 
logia que no cansa la 
vista i són bastant cò¬ 
modes. Això ha fet que 
el món editorial comen¬ 
ci a tremolar. Tenen por 
que els passi com amb 


la música. Tenen por de 
l’Emule i companyia i 
de deixar de tenir el 
mercat editorial sota el 
seu control. 

Ara mateix, diverses 
editorials estan pro¬ 
duint e-books a marxes 
forçades per vendre des 
de diferents botigues 
on-line. El que oferei¬ 
xen aquestes botigues, 
es una espècie de PDF 


protegits amb un siste¬ 
ma anticòpia i antiim- 
pressió anomenat DRM. 
La indústria musical va 
intentar fer el mateix, 
introduint un DRM en 
els CD, però va durar 
ben poc. La comunitat 
d’Internet es va encar¬ 
regar de burlar aquesta 
seguretat. 

Ara mateix, buscant 
una mica pel Google, 


podem trobar diferents 
planes on ofereixen e- 
books de forma gratuïta 
sense DRM, però encara 
estan poc estesos. 

El món editorial s’ha 
de replantejar el seu 
mercat. Vendre un e- 
book a 30 euros com 
se’n venen alguns no té 
sentit. Ja no hi ha el 
cost del paper i la gent 
no està disposada a pa¬ 


gar aquests preus per 
un llibre electrònic. 

Una altra sortida és 
oferir serveis semblants 
al spotify musical però 
per a llibres. D’aquesta 
manera, podrien cobrar 
de publicitat o altres 
fons que no fos el desti¬ 
natari final. 

Bernat Costa 




Taverna 

MENÚS a l’Espai Obert 


7 , 30 * 

Cl Violant d’Hongria n2 71,1r pis 


de I3'30h ca I6h 


cada dia de dilluns a divendres 


B 

Vallespir 23 ■ 08014 ■ BCN 

tel. 934 911 946 

MENJAR BÉ NO COSTA RES 


çHmp p irtJOj 

Ous frescos i pasteuritzats 


servei diari al comerç 
i a la restauració 


C/Parcerisa, 17-19 

934. 219. 238 

mitjadotzena@gmail.com 

LA CANÇÓ 

La dama 
enganyada 

Allà a la vila de Reus 
tota la gent n’ha fugit 
menos una noble dama 
que en te pres el seu marit. 

-Déu vos guard, Capità, 
si em tornéssiu el marit.. 

-Si el marit vols que jo et torni 
hauràs de dormir amb mi. 

L’endemà a la primera hora 
la noble dama surt del llit 
treu el cap per la finestra 
i veu penjat el seu marit. 

-Ai, traïdor de Capità, 
m’has ben enganyat a mi; 
a mi m’has llevat l’honra, 
i has penjat el meu marit. 

-No t’espantis, noble dama, 
que no te’n faltarà marit 
set-cents homes tinc en armes 
podràs triar el mes bonic. 

I si cap d’ells no t’agrada 
podràs casar-te amb mi 
tinc la dona malalta 
fa set anys que n’és al llit 
i si deu no me la mata 
jo ja la faré morir. 

—No la matis traïdor 
no la matis per mi 
que així com ho fas amb ella 
també ho faries amb mi. 

La dama surt per la porta 
i en el Rei se’n va a servir. 

Un dia troba el Capità 
que d’església n’és sortit. 

-Déu vos guard, capità, 
vos heu de recordar de mi 
atureu-vos, càpita! 
ara es l’hora de morir. 

-Tingueu pietat, noble dama, 
tingueu pietat de mi 
-La mateixa que en tinguéreu 
en penjar el meu marit. 

Ja li’n venta punyalada 
la primera el va ferir, 
la segona cau a terra , 
la tercera va morir. 

-Que Déu sia qui et perdoni, càpita, 
en a tu i al meu marit. 

Lídia Pujol 

En commemoració del dia de la dona tre¬ 
balladora us oferim aquesta cançó d’un 
disc que reuneix cançons populars de 
transmissió oral recollides pels Països 
Catalans. Parlen de dones ultratjades i 
dones que ultratgen, dones que estimen, 
dones poderoses i dones dèbils. 

(www. lidiapujol. com) 


RACÓ HISTÒRIC _ 

L'Esteve Fortuny (segona part) 


A l’Electrica l’Esteve 
feia la música de la 
majoria dels temes, on 
combinava les sonori¬ 
tats i llenguatges del 
jazz-rock instrumental 
dels 60 i 70, influenciat 
per John Lee Hooker i 
Big Bill Broozny i la 
música catalana amb 
temes destacats com 
«La Mediterrània se’ns 
mor», «Catalluna», 
«Ball Llunàtic» i el fa¬ 
mós i enganxós tema 
«La presó del rei de 
França». 

També va arranjar 
algunes peces per a co¬ 
bla, basant-se en un 
treball d’en Joaquim 
Serra, per tocar amb la 
Cobla Mediterrània al 
Palau de la Música, el 
primer cop que s’obria 
al rock. Fins i tot, va 
fer un petit viatge en 
el món de la música 
clàssica amb quatre 
poemes musicals que, 
desgraciadament, eren 
molt difícils d’arranjar 


en rock per la quanti¬ 
tat d’instruments. 

Més tard va viure a 
Sants, al carrer Sagunt, 
on havia assejat amb 
els seus germans en un 
local al pis de sobre 
del bar Salut, des d’on 
se sentien els sons 
canyers i melancòlics 
de la seva guitarra. 

Però quan l’Elèctri¬ 
ca Dharma vivia un 
dels moments més sò¬ 
lids del seu viatge amb 
l’etapa tribal, la felici¬ 
tat es va capgirar greu¬ 
ment. En ple concert a 
Cardedeu, l’Esteve es 
va desmaiar a dalt de 
l’escenari, afectat per 
una hemorràgia cere¬ 
bral, i al cap de pocs 
dies va morir a l’Hospi¬ 
tal Clínic, el 19 d'agost 
del 1986, amb 32 anys. 

La seva mort va 
afectar molt la vida del 
grup, ja que sense ell 
creien que perdria tot 
el sentit i van voler 
desfer-se; però van as- 


sejar plegats per pre¬ 
parar un concert d’ho¬ 
menatge a l’Esteve, 
com a gran músic i lí¬ 
der. 

El concert es va fer 
el 12 de març del 1987 
al Palau de la Música 
acompanyats amb l’Or¬ 
questra de Cambra de 
Barcelona, dirigida per 
Manel Camp. Seria un 
acte per recordar la 
seva memòria i reco¬ 
nèixer la seva creativi¬ 
tat. Després es va gra¬ 
var un disc anomenat 
Homenatge a Esteve 
Fortuny. I, en un segon 
homenatge, s’enregis¬ 
traria el disc Fibres del 
cor, on les lletres eren 
escrites pel Pep For¬ 
tuny (el bateria). Seria 
també l’inici d’una no¬ 
va etapa musical. I grà¬ 
cies a la seva continua¬ 
ció, el grup ha fet arri¬ 
bar la seva música a 
nivell internacional 
tant a Europa, els EUA, 
l’Àfrica i Àsia. 


En aquests 25 anys, 
hi ha hagut poques ini¬ 
ciatives per rememo¬ 
rar la seva figura i la 
seva tasca musical, 
s’han portat a terme 
de forma popular i per 
aquells més propers, 
sense intervencions 
institucionals. 

Aquest oblit és pre¬ 
cisament el que vol de¬ 


nunciar la Iniciativa 
Popular per la Memòria 
d’Esteve Fortuny. Es 
vol recordar l’Esteve 
posant el seu nom a un 
carrer del barri i s’ha 
mostrat interès pel 
carrer Sagunt, on havia 
viscut. 

Joan Pujades 



Imatge de la campanya “iniciativa popular per la memòria 
de L’Esteve Fortuny”. 


FOGONS DE TEMPORADA 


Lallamprea 


Acausa d’una recent vi¬ 
sita a terres gallegues i 
portugueses no me’n 
puc estar de parlar d’u¬ 
na de les seves perles 
gastronòmiques, la 
llamprea. No és una 
bèstia biològicament 
gaire evolucionada, té 
més de 400 milions 
d’anys, i és francament 
lleitja. Neix i es repro¬ 
dueix al riu, on és pes- 
cada, però creix al mar. 
La seva aparença angui- 
losa, tota recoberta de 
moc, no la fa gaire des¬ 
itjable, però en canvi la 
seva carn és apreciadís- 
sima des del temps del 
romans. Avui en dia en¬ 
cara la podem trobar a 
les riberes del Minho, 
tant a la costa gallega 
com a la portuguesa. 


La temporada de 
pesca comença al ge¬ 
ner, quan puja pel riu a 
criar, i s’acaba quan 
despunta la primavera. 
Els aficionats a aquest 
gust finíssim (allimo- 
nat, herbari i suament 
salat) però fort (ferm, 


càrnic i persistent) te¬ 
nen el temps just per 
degustar-la. La forma 
més habitual de cuinar¬ 
ia és a la bordolesa, un 
guisat semblant a un ci- 
vet cuit amb la seva 
pròpia sang. A nosal¬ 
tres ens va fascinar. Si 
en teniu l’oportunitat, 
no deixeu de tastar-la. 


La recepta: 
llamprea ala 
bordolesa 

INGREDIENTS 

1 llamprea 
500 ml de vi negre 
1 ceba gran 
4 grans d’all 
Farina, oli d’oliva i 
sal 

ELABORACIÓ 

Tot i que probablement 
no tingueu l’oportuni¬ 
tat de cuinar-la, sem¬ 
pre convé conèixer el 
que mengem i, en 
aquest cas, tot i que 
anguniós, conèixer-ho 
és fascinant. 

Primer ens cal escal¬ 
dar la llamprea en ai¬ 
gua bullint i posar-la 
seguidament en aigua 
freda on, amb l’ajuda 
d’un fregall, li elimina¬ 
rem el moc. La penja¬ 



rem per la cua i a sota 
hi col·locarem un reci¬ 
pient amb el vi. Primer 
s’eliminen el cap i les 
tripes. Acte seguit 
anem fent talls d’uns 
3cm que dipositarem 
dins el recipient amb la 
sang que caigui i el vi. 
Cal eliminar la mèdula 
(espècie de tripa blan¬ 
ca que ressegueix tot el 
peix). Ho deixem mace- 
rar tot un dia. Colem 
els talls, els enfarinem i 
els fregim. En el mateix 
oli hi sofregim la ceba 
tallada a trossos i els 
alls. Ho ofeguem amb 
la sang i el vi, hi afegim 
la llamprea i ho deixem 
a foc lent fins que la 
salsa redueixi a la mei¬ 
tat. Ho solen acompan¬ 
yar d’arròs blanc i pa 
fregit. 

Núria May Masnou 


J 


Productes pel cultiu 
d'exterior i interior 

Punt de distribució 
d’esprais montana 

Malabars, incensos i molt més 

horaris 

de dilluns a dissabte 
matins de io-.30h a i^h 
tardes de 17(1 a 20:30h 

Botiga ecològica 
a Sants 

C/ iTírrf ij'it. 2S 

(jía-pjMl píiLfj ie is ü.ryfü.,1 

yluCtíri - PrcjiluLlKí. pèr d 

esportistes .Menjar per a 
nadons - Cosmètica - 

En moviment 


La dona en la construcció 
d’un entorn quotidià 



Carrer al Poble Sec: escales per salvar desnivell perilloses, el canvi de nivell és imperceptible segons l’angle de visió. COL·LECTIU PUNT 6 


COLUMNA DE L'ABS 


Siguem força 
col·lectiva! 


Assemblea del Barri de Sants 

Avui, tothom assumeix el descrèdit 
de la política. Ho expressen les 
ganyotes i esbufecs de la gent 
quan surten els polítics a la televi¬ 
sió o als diaris, cansada d’unes in¬ 
acabables i ritualitzades picabara¬ 
lles partidistes. Ho verifiquen cícli¬ 
cament i de forma objectiva els 
baixos índexs de participació elec¬ 
toral. Ho assumeixen, fins i tot, 
com si fos un mantra resignat, els 
propis actors de la política institu¬ 
cional: la «desafecció». Sembla 
doncs pertinent parlar d’una crisi 
de la política representativa, de la 
incapacitat dels partits polítics de 
recollir la complexitat social, del 
seu esgotament alhora de propo¬ 
sar formules engrescadores d’im¬ 
plicació del social en els afers 
col·lectius. A la vegada, la crisi eco¬ 
nòmica hauria d’exigir, ens sem¬ 
bla, unes respostes socials que fes¬ 
sin front a aquesta enèsima apreta- 
da de cargols que ens imposa el 
capitalisme. No obstant, ni els par¬ 
tits polítics són capaços de mobi¬ 
litzar la població per a fer front a la 
crisi, ni sorgeixen -des del si del 
teixit social- lluites col·lectives àm¬ 
plies que prefigurin una altra for¬ 
ma d’organitzar l’economia, la po¬ 
lítica, la societat. 

Què podem fer? 

Des de fa més de deu anys, in¬ 
tentem donar petites respostes a 
aquest tipus de qüestions, amb l’a¬ 
posta de construir un espai de par¬ 
ticipació local a nivell de barri: 
l’Assemblea de Barri de Sants 
(ABS). Amb unes altres formes de 
fer política, o amb unes altres ma¬ 
neres de viure el barri, amb el 
somni d’un espai comú, i amb la 
construcció d’espais per als som¬ 
nis comuns. Desafecció? Crisi? 
Unim-nos per a lluitar i crear alter¬ 
natives, fem de les nostres solituds 
una força col·lectiva! 

""" Més" Tnf ormàcióà? 
http://abs.sants.org o a 
assembleabarrisants@gmail. 

com 


Els entorns urbans no són 
quelcom neutre, la perspec¬ 
tiva de gènere vol donar una 
altra visió dels espais urbans 
a través de l'experiència de 
les dones. La perspectiva de 
gènere es un fet transversal 
que afecta a totes les esferes 
de la vida. Des del Col·lectiu 
Punt 6 es treballa per donar 
a conèixer i per crear alter¬ 
natives a la nostra ciutat en 
una perspectiva de gènere. 

Roser Casanovas 

Arquitecta del Col·lectiu Punt 6 

Quan parlem de l’aplicació de la pers¬ 
pectiva de gènere a l’urbanisme i al 
projecte urbà parlem d’un concepte 
transversal que està assumit i estudiat 
des dels àmbits de les ciències socials, 


però, des de l’àmbit urbanístic és un 
camp poc treballat. L’ensenyament de 
les carreres tècniques, amb una men¬ 
talitat de la modernitat desenvolupis- 
ta, considera a l'individu un neutre 
universal. 

L’urbanisme no és neutre, quan es 
conforma l’espai urbà es donen prio¬ 
ritats, es reflecteixen poders i es visi- 
bilitzen drets. És en aquest punt on la 
visió de gènere a l’urbanisme vol fer 
especial incidència: ciutadans i ciuta¬ 
danes no som el mateix, la primera 
gran diferència es dóna entre dones i 
homes, especialment per als rols as¬ 
signats culturalment. Això comporta 
desigualtats que ens afecten a tota la 
societat que han d’estar considerats al 
planejament i al disseny urbà per 
apropar-nos el més possible a un es¬ 
pai urbà que permeti una veritable 
igualtat. 

VALORAR LA VISIÓ DE GÈNERE 

La nostra societat occidental sobreva¬ 
lora tot allò que pertany al món pro¬ 
ductiu, o sigui, tot allò que tingui un 


canvi immediat monetari, teòrica¬ 
ment racional i mesurable i que, per 
tant, se suposa que és una veritat neu¬ 
tra. Aquesta no és més que una sim¬ 
plificació de la vida que ha portat his¬ 
tòricament a la inffavaloració de les 
activitats del món reproductiu, lliga¬ 
des al gènere femení. Un urbanisme 
amb visió de gènere vol dir incorpo¬ 
rar la quotidianitat com a prioritat de 
qualsevol actuació que es realitzi a la 
ciutat. Per tant, és necessari valoritzar 
i visibilitzar el coneixement divers 
que tenim les dones del nostre en¬ 
torn quotidià mitjançant processos 
participatius, cada vegada més inclu¬ 
sius i extensos en el seu abast. S’ha de 
transformar l’experiència de les do¬ 
nes en coneixement imprescindible 
per a qualsevol transformació del 
nostre entorn. 

Les dones per la seva vivència d’a¬ 
companyant, assignació que està lliga¬ 
da al gènere, detectem les dificultats i 
necessitats dels altres, no amb una 
mirada exclusivista ni universal. La 
dona com a mare, cuidadora, nutri- 


dora (novament amb un paper de gè¬ 
nere) parla per experiències compar¬ 
tides: voreres insuficients per acom¬ 
panyar a algú que necessita ajuda, per 
passar amb el cotxet del nen o de la 
compra; els transports públics es se¬ 
gueixen regint pels moviments obli¬ 
gats considerats de les àrees residen¬ 
cials a les àrees de treball i d’estudi, 
sense considerar els desplaçaments 
de les dones, més complexos i poligo¬ 
nals ja que aprofiten els recorreguts 
per realitzar altres coses; Els camins 
escolars plens d’obstacles i dificultats; 
les distàncies als passos de zebra o el 
temps dels semàfors, penalitzant a les 
persones que van a peu i potenciant 
el trànsit rodat; l’existència de banys 
públics... són moltes les coses i ele¬ 
ments de la ciutat que impedeixen 
una veritable igualtat d’oportunitats 
en l’ús de la ciutat. 

CREAR CIUTATS IGUALITÀRIES 

Les ciutats, les seves polítiques i els 
seus espais, han de contribuir a resol¬ 
dre les desigualtats d’oportunitats 
per a que tant dones com homes pu¬ 
guin escollir quina proporció del seu 
temps dediquen a cada món. Cons¬ 
truir ciutats per a la igualtat d’oportu¬ 
nitats vol dir valorar de la mateixa ma¬ 
nera les necessitats del món produc¬ 
tiu que les del reproductiu. Ciutats 
organitzades per afavorir la co-res- 
ponsabilitat. 

Per això cal repensar la ciutat, i els 
seus components des de la perspecti¬ 
va de gènere, especialment els plans 
d’equipaments pels barris. Cada barri 
ha d’estar dotat en fúnció dels perfils 
dels seus habitants. S’ha de conside¬ 
rar la composició diversa de la socie¬ 
tat actual i buscar la màxima partici¬ 
pació dels diferents col·lectius per de¬ 
terminar les necessitats de la vida 
quotidiana. 

Mentre existeixin dues esferes de 
treball, el remunerat, reconegut i visi¬ 
ble i l’altre no remunerat, no recone¬ 
gut i invisible no podrem parlar d’un 
nou ordre simbòlic, en la base d’una 
divisió de tasques injusta i no recone¬ 
guda dins el sistema jeràrquic patriar¬ 
cal, sigui el sexe que sigui que assu¬ 
meixi el rol de gènere. 

Hem de fer pobles i ciutats des de 
l’experiència quotidiana i aquest quo¬ 
tidià és encara avui en dia majoritària¬ 
ment femení. 

Més informació a: 
www.punt6.net 


EL TEU DENTISTA 
DEL BARRI 

Dr. Marçal 
Solanas i 
Esquerra 

ODONTÒLEG Col. num. 2325 


Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentistV/ infomed.es 




(ï Iïï lICT 

Nou horari: 
de dilluns d 
divendres 
de 18a 22 h 

AjudaYis à consolidar 
econòmicament el projecte: 
necessitem més sodsi sòdes 
per fer front a les nombroses 
despeses mensuals! 

Contacta amb nosaltres o 
passa'tpeï local! 

> tol·lttüui: fclcrttrj. Ccmtrà-InroJ. Bil^hí fií, 
Polèmic j . Au-nt-u LlibírtJridd Púbic Stí, RMò 
Sjiïií Om Lliur#. Coojwí .wívj dc ntiuum cmic, 

> L j coordinadora «■ ceuradji ets dimarts a Ics 20 ■> 

C/VjokuinJ'Hongria, 71. « pis. Santi, BCN 


CASTELLERS 



SANTS 

Cf Va I lespir 28 www. bori nots.cat 



“PEIXOS NOLLA” 

Mercat de Sants, 
parades 301 a 306 i 340 a 341 

Tclf: 93-339-55-57 

Cent anys 
del sindicat 
llibertari CNT 



CENTENARIO 

ÍS100 

1D0 ANOS EN LUCHA 

CNT 

Logotip del centenari. INTERNET 


Enguany, la CNT arriba als 
seu cent anys de vida. Han 
estat anys intensos on han 
sovintejat la incomprensió i 
la repressió, però també les 
consecucions obreres i 
socials i, sobretot, s'ha deixat 
una estel·la inoblidable. 


Comissió del Centenari de la CNT 

La Confederació Nacional del Tre¬ 
ball, nascuda a la nostra ciutat el 
1910 com a sindicat anarconsindi- 
calista per tal d'enfrontar-se, de for¬ 
ma organitzada, contra les miseries 
provocades pel Capitalisme i per a 
la recerca de les llibertats personals 
i socials, commemora aquesta data 
amb una crida i una afirmació. La 
crida és a continuar la lluita lliber¬ 
tària perquè, no cal dir, que tot es¬ 
tà per fer, la represió contra els tre¬ 
balladors continua . I l'afirmació és 
que la CNT continuarà a la trinxera. 

Històricament, la Confederació i 
els homes i dones que n’han format 
part han estat grans protagonistes 
en tots els àmbits en què es s’ha ne¬ 
cessitat el seu coratge, les seves àn¬ 
sies de llibertat i el dur treball de 
fer funcionar les coses dins el dia a 
dia: a més de l’obvi treball sindical, 
van crear escoles, centres de cultu¬ 
ra, cooperatives de consum, grups 
de salut, etc., a més de cercar el 
progrés de les dones, noves formes 
d’apropament a la natura, a la co¬ 
municació. La llista seria massa llar¬ 
ga i no continuarem, simplement 
direm que, quan van anar malda¬ 
des, també van ser els primer a re¬ 
accionar, en el Front i, sobretot, a la 
Revolució Social, on van posar en 
pràctica, per primera vegada en la 
història, els principis de l’anarcon- 
sindicalisme a través de les socialit¬ 
zacions i les col·lectivitzacions. 


CENTENARI MIRANT EL FUTUR 

No volem oblidar tot això, però no 
es tracta d’un exercici de nostàlgia, 
sinó de conservar un exemple i 
unes vivències que són importants 
com a bagatge per tal d’encarar el 
futur i cercar noves estratègies de 
lluita i noves il·lusions. Sense dei¬ 
xar de banda, per descomptat, les 
ombres que acompanyen tota llum 
i que, també, assumim com a part 
de la nostra història. I és per això 
que commemorem, que no cele¬ 
brem, el nostre centenari. Hem 
preparat un seguit d’activitats que, 
sempre, serviran de punt de parti¬ 
da a una reflexió. Des d’una música 
com el jazz, nascut de la marginali- 
tat i de la pobresa, fins a jornades 
acadèmiques de caràcter interna¬ 
cional que tractaran de diversos te¬ 
mes de futur. 

En el moment d’escriure aques¬ 
tes línies, la commemoració ja ha 
començat, amb la seva presentació 
a Barcelona el dia 26 de gener, al 
CCCB, en un acte emotiu pel que 
va tenir d’afirmació de principis i 
pel recolzament i presència del mo¬ 
viment llibertari. I amb la conferèn¬ 
cia «La Barcelona negra i anarquis¬ 
ta» dins la Setmana Negra de Barce¬ 
lona, on Urtubia, Taibo i Ibànez van 
fer lluir la Barcelona que bullia 
amb l’anarquisme i el misteri. 

ACTES DE COMMEMORACIÓ 

Durant l’any 2010 hi haurà exposi¬ 
cions i documentals que recullen la 
història de la CNT i del que sempre 
ha estat el seu actiu més important, 
els seus militants: tractaran la histò¬ 
ria de la CNT en 100 imatges, se sen¬ 
tiran les veus dels vells militants, en 
una important acció de recuperació 
de la memòria històrica, es passarà 
la vista sobre les lluites dels anys se¬ 
tanta, a l’anomenada Transició... 

D’altra banda, el cinema farà ac¬ 
te de presència en un cicle —a la 


Filmoteca— de pel·lícules produï¬ 
des per l’organització durant la 
Guerra Civil, que n’inclouran dues 
d’inèdites i una taula rodona sobre 
el tema. El teatre, amb Leo Bassi i 
Albert Vidal, així com alguna sor¬ 
presa, i la música en diferents ves¬ 
sants, amb la combinació de grans 
concerts amb íntimes sessions. 

De la mà de la Ruta de l’Anar¬ 
quisme, es podrà passejar pels 
punts de la ciutat on es va desen¬ 
volupar la intensa història d’una 
ideologia i tindrem poesia i con¬ 
ferències. 

ACCIONS PER SEGUIR LLUITANT 

Quant a les diferents jornades o 
congressos d’estudi i debat, s’ha fet 
un esforç per tal que hi vagin junts 
interès i utilitat (parlant de les se¬ 
ves conclusions o informes). Per 
exemple, aquest mateix mes de 
març comencen les jornades que 
parlen sobre feminisme i anarquia, 
mentre que a l’abril posarem l’au¬ 
togestió a debat, entre d’altres. 

Un còmic —una novela il·lustra¬ 
da— que explica la història de la 
CNT, la magnífica edició conjunta 
de la capçalera Solidaridad Obrera, 
un Primer de Maig unit i combatiu, 
els homenatges a aquells grans que 


són part de la nostra història i 
aquells que ho són també però que 
ens van ser arrabassats pel feixisme, 
els afusellats (amb la col·locació al 
Fossar de la Pedrera, a Montjuïc, on 
van ser enterrats, atès que era la 
fossa comuna, la majoria dels afuse¬ 
llats pel Franquisme, i per tant, 
indret simbòlic on recordar tots els 
assassinats, d’una escultura que 
marqui sobre la terra allò que hi ha 
sota), llibres i moltes altres ac¬ 
tivitats formaran el cos d’aquest 
centenari. 

És impossible consignar aquí i 
ara totes les activitats. La Comissió 
del Centenari de Barcelona s’ocupa 
d’aquelles que es duran a terme a 
la ciutat, però n’hi haurà més, fruit 
de l’esforç de la resta de companys 
de l’organització. 

Volem repetir que la commemo¬ 
ració del Centenari de la CNT pre¬ 
tén ser un revulsiu i posar bases de 
teoria i il·lusió per tal de continuar 
la/les lluita/es. 

No hi ha lloc per al pesimisme: 
ens veiem al carrer! 


Més informació a: 
www.cnt.es 


PUNT D'INFORMACIO 
LABORAL 


jubilació 

impossible? 

Marc Faustino i Vidal 

L’enèsim atac als drets de la classe 
treballadora és l’anunci de reforma 
de l’edat de jubilació a l’Estat es¬ 
panyol que se situaria als 67 anys. 
Durant aquests dies han sortit ar¬ 
guments per qualificar de gens 
idònia aquesta idea. Primer de tot 
perquè l’edat mitjana d’accés a la 
jubilació es situa als 63 anys, situa¬ 
ció donada per la quantitat de per¬ 
sones que fa anys que estan avan¬ 
çant la seva jubilació. Potser el pri¬ 
mer pas de qualsevol reforma es 
tornar a fer que l’edat real de jubi¬ 
lació de la majoria de persones si¬ 
guin els 65 anys i que no es pro¬ 
dueixin jubilacions anticipades ori¬ 
ginades per tants expedients de 
regulació i acomiadaments. 

El sistema de protecció social 
de la vellesa cada dia sembla més 
qüestionat. Qui anava pensar que 
les persones viuríem 80 anys de 
mitjana. Quan es cobraven les pri¬ 
meres pensions de jubilació del 
sistema de seguretat social, els ho¬ 
mes (únicament homes i encara 
en l’actualitat són la majoria de 
pensionistes de la jubilació contri¬ 
butiva) cobraven una mitjana de 
cinc o sis anys de pensió abans de 
morir. Un guany que el sistema 
contributiu ha vist disminuir per 
l’esperança de vida dels homes i 
la incorporació lenta però pro¬ 
gressiva de les dones com a jubila¬ 
des contributives. 

Els i les pensionistes han anat 
augmentant al llarg dels anys però 
el guany del sistema continua sent 
important. El sistema de seguretat 
social de l’Estat espanyol ha tingut 
un superàvit de 8.000 milions 
d’euros al 2009 i el fons de reser¬ 
va s’eleva a 60.000 milions d’euros 
acumulats. Les veus que carreguen 
contra el sistema són les mateixes 
que els agradaria que es privatitzes 
aquest sistema i haguéssim de 
contractar aquesta protecció a 
bancs, caixes i asseguradores. No 
hi ha res de nou en aquest anunci 
de reforma: privatitzar el guany i 
socialitzar la pèrdua. 


Fes-te amic o amiga de 

la Bu rxa* 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d'Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa □ 


Amic/amiga de 

LA BURXA 


Col·laboració 
anual amb 

Aportacions 
voluntàries a 

3 eu ros/mes 


LA BURXA 

LA BURXA 

□ 


□ 

euros 


5 euros/mes 

(escriure amb 

(36 euros l’any) 


(60 euros l’any) 

claretat) 


DOMICILIACIÓ BANCÀRIA 


Caixa/Banc 


Nom del titular 


CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que 
presentarà la burxa 

Data 

Signatura 

Cu Itu ra 


Fèlix Billet, declarat 
rei dels poca-soltes 



Al mercat d’Hostafrancs també van voler celebrar el Carnestoltes. FLICKR BART OMEU 


Un any més s'ha celebrat la 
festa del Carnestoltes amb el 
tradicional Arribo i el nome¬ 
nament de Fèlix Billet com a 
rei de la festa i la ma per 
carretera de Sants, amb la 
participació de moltes com¬ 
parses. 

Irene Jaume Gambin 

Sants 


El Carnestoltes a Sants aterrà amb l'A- 
rribó, tret de sortida de la festa. En¬ 
guany es va dur a terme al passatge 
del Vapor Vell. L'espectacle teatralit- 
zat va donar molta importància a la 
part musical i es van sentir diferents 
versions de temes mítics de la cultu¬ 
ra musical catalana. Per altra banda, 
el pregó va anar a càrrec d'Ona Sants, 
que aquest 2010 celebren el seu vin- 
ticinquè aniversari i l'himne va ser 
compost per Francesc Mir (una rum- 
ba de Carnaval), que va ser interpre¬ 
tat per vàries corals del barri. 


El gran protagonista, però, va ser en 
Fèlix Billet, gegant creat per a l'oca¬ 
sió per Pitu Alcober, veí i artista del 
barri. En Fèlix (rei dels poca-soltes 
d'enguany) fabricat amb cartró, fusta 
i roba, i de més de tres metres d'alça¬ 
da, portava un pastís de nuvis, la se¬ 
va corresponent creu de Sant Jordi 
penjada al coll (fa poques setmanes 
que Millet la va retornar a la Genera¬ 
litat), diversos feixos de bitllets i a la 
mà dreta el típic utensili d'un jutge 
per dictar sentència. 

LES RUES 

El dissabte 13 es va dur a terme les 
tradicionals rues de carnaval. Durant 
el matí va ser el torn dels més petits, 
que van anar massivament al parc de 
l'Espanya Industrial per poder tastar 
una xocolata calenta i participar dels 
tallers i activitats que s'hi desenvolu¬ 
paren. Posteriorment, els més petits 
van poder lluir les seves disfresses 
per alguns dels carrers del barri i en¬ 
tre les comparses es van poder veure 
vaques, diablesses i, fins i tot, la febre 
blaugrana de les sis copes. També hi 
va estar present la tradicional pancar¬ 
ta realitzada pel Col·lectiu d'Artistes 
de Sants, amb el tema recurrent del 
carnaval d'aquest any, per decorar la 
festa. I tot presidit pel rei dels poca- 
soltes, és clar. Després de la festa in¬ 
fantil, la següent aturada obligada era 
el carrer Canalejas, on la cansaladeria 
Alsina va repartir més de 500 racions 
al ranxo popular. 

A dos quarts de sis de la tarda es va 
donar el tret de sortida a l'altra rua, 
que va començar a la confluència 
dels carrers Badal i carretera de Sants 
i va arribar fins a l'altura de Creu Co¬ 
berta. 

Però les disfresses no només es van 
veure al carrer, sinó que molts esta¬ 


bliments dels dos mercats del barri 
decidiren participar també de la festa 
i disfressar-se (així com decorar les 
parades). 

DIMECRES DE CENDRA 

Totes les festes s'acaben i el Carnes¬ 
toltes no és diferent. El dimecres 17 
es va celebrar l'enterrament del rei 
Carnestoltes a Cotxeres, on es va vo¬ 
ler fer referència a tots els pecats co¬ 
mesos per en Fèlix Billet. Durant la 
comèdia, es va fer palesa l'amistat en¬ 
tre el capellà i el futur mort, fent bro- 


E1 divendres 5 de febrer, el grup de 
hardcore santsenc Ràbia Positiva es va 
acomiadar del seu públic a Cotxeres. 
El concert, emmarcat dins del Diven- 


mes i comentaris referents a la sacse¬ 
jada econòmica que provocà la gestió 
del vertader Fèlix Millet. 
Posteriorment, tothom va sortir cap a 
la plaça Màlaga per dur a terme la 
crema del cos, que va cremar de se¬ 
guida. Com ja és tradicional, la jorna¬ 
da va concloure amb la sardinada po¬ 
pular que van poder gaudir molts 
veïns i veïnes. 


dres Faràndula, va aplegar centenars 
de persones que van gaudir del da¬ 
rrer concert d’una de les bandes més 
mítiques de Sants. 




El mostrador 


F a un parell d'anys, un 
col·lectiu de persones van 
distribuir una publicació 
gratuïta amb el títol de “Cri¬ 
si”. A les seves pàgines, en¬ 
tre d'altres coses, les entitats finance¬ 
res eren titllades de lladres. 

Però no tots els bancs són igual. La 
banca ètica va aparèixer a Europa 
quan, entre d'altres reivindicacions, 
molts ciutadans i ciutadanes van de¬ 
manar que els seus estalvis no ajudes¬ 
sin a Sud-àfrica, corróïda pel racisme. 
I ja que ens vam començar a pregun¬ 
tar què fa el banc amb els nostres di¬ 
ners, això va permetre estendre els 
criteris cap a rebutjar inversions en 
armes, en indústria contaminant, etc. 
Aquests criteris negatius han arrelat 
fins i tot en alguns fons d'inversió au¬ 


En temps 
difícils, 
banca ètica 


Cooperativa Germinal 


to-anomenats “ètics” o “solidaris” 
d'alguns bancs, que mantenen para¬ 
doxalment fons d'inversió “sense ad¬ 
jectiu”. 

Actualment la banca ètica té una 
definició més positiva encara, i el que 
es proposa és invertir en projectes 
que necessitem però que normal¬ 
ment no gaudeixen de finançament 
amb tanta facilitat. 

Una de les propostes més antigues 
de finances solidàries a casa nostra va 
ser el Coop57, pensada per a subven¬ 
cionar projectes de cooperatives. 
Pocs anys després es van obrir ofici¬ 
nes d'Oikocredit, TriodosBank, i Fia¬ 
ré. Es pot trobar més informació so¬ 
bre aquestes propostes a 
www.fets.org. Una altra iniciativa eu¬ 
ropea interessant i que fóra bo pro¬ 


moure per veure si acaba arrelant en¬ 
tre nosaltres és Jak (www.jak.se/int), 
un banc ètic, i que fünciona sense in¬ 
teressos. 

Dels projectes que hem anomenat, 
alguns com el Coop57, Oikocredit i 
Fiare, tenen la peculiaritat què no són 
pròpiament bancs sinó cooperatives 



de crèdit: el capital social de l'entitat 
no pertany a un petit col·lectiu d'ac¬ 
cionistes que exigeixen la màxima 
rendibilitat, sinó que és dels socis i 
sòcies d'aquesta cooperativa, que tan 
sols demanen a canvi que el projecte 
sigui viable i pugui tenir la fúnció que 
se li ha encomanat. 

La cooperativa de consumidors 
Germinal ha decidit per assemblea 
donar suport al projecte Fiare fent- 
nos-en socis promotors. A banda de 
participar en el capital social, hi parti¬ 
ciparem també mitjançant un repre¬ 
sentant. Es pot veure així un altre 
avantatge de consumir col·lectiva¬ 
ment, poder, amb poc esforç econò¬ 
mic personal, contribuir a un merave¬ 
llós projecte; i poder donar el suport 
humà que aquest necessita. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



A Barcelona també s’han fet actes de rebuig al cementiri nuclear com aquesta concentració davant la Generalitat el dimecres 27 de 
gener convocada per diversos col·lectius i entitats. FLICKR EL DEMÀ 

Rebuig al cementiri 
nuclear d’Ascó 


La urgència de les empreses 
que gestionen les centrals 
nuclears de l'estat espanyol 
davant el col·lapse de les pis¬ 
cines on ara guarden els resi¬ 
dus ha fet que s'hagi iniciat 
una forta pressió al govern de 
l'Estat per part del lobby 
empresarial. 

Sergi Saladié Gil 

Ascó 


Segons el Decret 1522/84, és l’empre¬ 
sa pública ENRESA (Empresa Nacio¬ 
nal de Residuos Radiactivos, SA) la 
responsable de la gestió de tots els re¬ 
sidus radioactius produïts a l’Estat es¬ 
panyol, i que aquesta es finança mit¬ 
jançant la factura elèctrica dels consu¬ 
midors, i a partir de 31 de març de 
2005 també per l’aportació que fan 
les empreses gestores de les centrals 
nuclears. Però el fet de recercar un 
emplaçament per a la ubicació d’un 
cementiri nuclear no és nou, i ENRE¬ 


SA ha fracassat cada vegada que ha in¬ 
tentat trobar un lloc per a la instal·la¬ 
ció. Davant aquest fracàs i davant la 
pressió a la que les empreses efec¬ 
tuen sobre el govern de l’Estat, 
aquest va acordar l’any 2005 iniciar el 
procediment per a la construcció del 
que tècnicament i mediàtica anome¬ 
nen almacén temporal centralizado 
(ATC), i que anomenem cementiri nu¬ 
clear, que guardaria tots els residus 
radioactius d’alta activitat de totes les 
centrals nuclears de l’Estat espanyol. 
Com a primera mesura va crear Comi- 
sión Interministerial para la selección 
del emplazamiento del ATC que ha de 
detallar i dur a terme el procés de se¬ 
lecció dels candidats. Les regles bàsi¬ 
ques que ha marcat l’Estat són: que 
aquesta instal·lació pot anar al 95% 
del territori de l’Estat (ja que segons 
la Comissió Interministerial tindrà 
unes característiques similars a una 
instal·lació industrial convencional), 
que prevaldrà el principi de volunta- 
rietat municipal (sense precisar la for¬ 
mula que caldrà emprar per a presen- 
tar-se com a candidat), així com el 
principi d’ampli consens territorial 


(sense precisar tampoc l’abast d’a¬ 
quest consens). 

El Cementiri Nuclear seria cons¬ 
truït i gestionat per ENRESA, i hauria 
de guardar 6.700 tones de residus 
d’alta activitat (bàsicament Urani i 
Plutoni) així com tots els altres resi¬ 
dus radioactius procedents dels des- 
mantellaments de les nuclears, en un 
total de 20 hectàrees i durant un perí¬ 
ode d’almenys 60 anys segons la Co¬ 
missió Interministerial, i de 80 a 100 
anys segons ENRESA. I llavors es van 
encendre totes les alarmes. 

CREACIÓ DE LA CANC 

Així doncs, l’agost de 2006 a la Masia 
de Castelló (Vandellòs) s’acordà crear 
la Coordinadora Anticementiri Nucle¬ 
ar de Catalunya (CANC), formada per 
totes les plataformes territorials del 
sud del Principat així com pels princi¬ 
pals grups ecologistes, amb l’objectiu 
d’impedir que el sud fos castigat no¬ 
vament per la indústria nuclear. Des 
d’aleshores s’han dut a terme un se¬ 
guit d’accions informatives, institu¬ 
cionals, i mobilitzadores, que han do¬ 
nat com a principal resultat: l’adhesió 


al manifest contra el cementiri nucle¬ 
ar de més de 100 entitats, partits po¬ 
lítics, associacions, sindicats, etc.; l’a¬ 
provació de mocions en contra d’a¬ 
questa instal·lació en 81 ajuntaments 
majoritàriament del Camp i de l’Ebre 
i dos de Ponent (Segrià i la Noguera). 
També s’impulsà la tramitació al Parla¬ 
ment de Catalunya d’una proposta de 
resolució contrària a la instal·lació del 
Cementiri a qualsevol comarca catala¬ 
na. L’11 de març de 2008 el Parlament 
de Catalunya va aprovar la resolució 
150/VIII; BOP núm. 229 de 17-03- 
2008, per la qual es rebutja la 
instal·lació d’un cementiri de residus 
radioactius a Catalunya. 

REBUIG A LA CANDIDATURA 

Tot i que els successius cicles electo¬ 
rals van paralitzar l’activitat de la Co- 
misión Interministerial, el 29 de des¬ 
embre de 2009 es va obrir durant 30 
dies el procés per presentar candida¬ 
tures. El 24 de gener més de 2000 
persones van anar a Ascó per manifes¬ 
tar el rebuig a la candidatura. El 26 de 
gener el ple municipal d’Ascó va 
aprovar, amb el vot favorable de set 
regidors i dues abstencions, presen- 
tar-se com a candidat per acollir el ce¬ 
mentiri de residus radioactius de tot 
l’Estat espanyol. Cal tenir present que 
cap partit polític en representació a 
l’ajuntament d’Ascó portava al seu 
programa electoral de 2007 cap refe¬ 
rència al cementiri. Tampoc l’ajunta¬ 
ment no n’ha consultat al poble d’As¬ 
có. Només hi ha un únic document 
oficial de l’Ajuntament d’Ascó, que és 
el Document de participació i comu¬ 
nicació de l’Agenda 21 d’Ascó penjat 
al web de l’ajuntament, que diu que 
el poble d’Ascó no vol el cementiri 
nuclear al municipi. 

L’Estat espanyol no en té prou amb 
el pronunciament contrari de tot un 
territori, i diu que no li pensa fer cas, 
relegant les administracions intermit- 
ges a un paper secundari, en el cas 
del govern de la Generalitat, o margi¬ 
nades completament, en el cas dels 
consells comarcals i els ajuntaments. 
Per això s’ha convocat una manifesta¬ 
ció de rebuig el diumenge 7 de març 
a les 12 del migdia a Móra d’Ebre. 


Més informació: ww w. cementi- 
rinuclearno.tk 


Benvinguts a Sants, 
Diego izigor! 



Dia 20 de febrer vam tenir l’opor¬ 
tunitat de donar la benvinguda al 
barri a en Diego i en Zigor. Des de 
la burxa, volem dedicar un petit es¬ 
pai a aquests dos companys que 
han estat privats de llibertat du¬ 
rant 9 anys. Sants va donar la ben¬ 
vinguda com millor sabia: amb un 
acte molt emotiu i ple de gent que 
va voler estar present en aquest 
dia tan especial per a tanta i tanta 
gent. Només ens queda dir que... 
Us hem trobat a faltar, companys! 


SOLIDARITAT 


Vaga de fam 
al CIE de la 
Zona Franca 

Al CIE (Centre d’Internament d’Es¬ 
trangers) de la Zona Franca es va 
produir, a principis d’aquest any, 
una vaga de fam de diversos in¬ 
terns. Els motius són denunciar les 
condicions carceràries que pateixen 
i demanar la seva llibertat. La vaga 
va començar arran de la voluntat 
d’expulsar una persona que es tro¬ 
bava al CIE, la qual va ser introduï¬ 
da per la força dins un avió i que, fi¬ 
nalment, després de la seva resis¬ 
tència, va aturar la seva expulsió. 
Aquí començà la seva vaga de fam, 
que rebé el suport d’alguns presos 
del centre. La situació durà uns dies 
i les seqüeles físiques es comença¬ 
ren a notar, però el director del cen¬ 
tre i la Policia Nacional intentaven 
que es fessin enrere mitjançant pa¬ 
llisses i amenaces. 

Per aquest motiu es va convocar 
una concentració a l’oficina de sub¬ 
delegació de govem, al carrer Múr¬ 
cia el passat 19 de febrer. L'última 
acció convocada ha estat dur a ter¬ 
me 50 hores de vaga de fam (tant 
d'estrangers com d’autòctons) a 
plaça Catalunya per visibilitzar i de¬ 
nunciar el cas. 


COMENÇA L’INTERCANVI DE TEMPS i CONEIXEMEN 

1 


Aquelles i aquells que hi estiguem interessades 
ens inscrivim i se’ns obre una fitxa ( *> on cadascú 
ha d’especificar un o més tipus de serveis o co¬ 
neixements que estigui disposat a oferir (amb possi¬ 
bilitat de canviar-los quan es vulgui). 

D’aquesta manera totes sabem qui ofereix què, i quan 
vulguem beneficiar-nos d’un servei o una transmissió 
de coneixement concreta només cal adreçar-se a la 
persona indicada. 


2 Un cop localitzada la persona s’inicia la fase de 
negociació d’intercanvi. 

Per exemple: Jo m’ofereixo per fer teatre, música, ensenyar 
informàtica, cuina i fer massatges. Quan alguna persona de la 
XIS estigui interessada en alguna de les coses que jo ofereixo, 
es posarà en contacte amb mi i m’oferirà quelcom per inter¬ 
canviaria sigui coneixement, servei o objecte. 

Entre les dues persones interessades pactem l'intercanvi. 

U) No facilitarem MAI les teves dades a persones que NO SIGUIN DE LA XIS. 

SANTOS MARTÍNEZ: 

«Per què he 
d’estudiar música 
si d’aquesta no en 
puc treure res?» 


Santos Martínez, veí de 
Sants, compositor i director 
de la coral La Floresta, va 
guanyar el passat 1 de febrer 
el premi Gaudí a la millor 
música original per la 
pel·lícula Trash . 

Martí Gutíerrez Farré 

Sants 


Santos, com s’inicia aquest bagat¬ 
ge al món de la música? 

Sempre he donat molta importància 
a l’educació que vaig rebre a les clas¬ 
ses de música de l’escola, a la Institu¬ 
ció Montserrat, amb la Marta Sala. 
Després va arribar la guitarra als 15 
anys i sent autodidacte vam muntar 
un grup amb un amic, el Jordi Ro¬ 
quer, que ha treballat amb mi a 
Trash. Ben bé fins als vint anys no 
m’hi vaig posar seriosament, i va es¬ 
devenir una obsessió vital. 

Com a mestre de secundària de 
música, per què creus que la socie¬ 
tat no dóna importància als contin¬ 
guts i als coneixements musicals? 
No sé ben bé quin és el motiu, però 
es parla d’assignatures «maries» en re¬ 
ferència a la música, la plàstica i la 
gimnàstica, com si fossin menys im¬ 
portants que la resta. De petit li havia 
dit als meus pares: «Perquè he d’estu¬ 
diar música si no en faré res?». Molts 
mestres, pares i alumnes tenen asso¬ 
ciat que a la classe de música s’hi va a 
cantar una cançó i a picar de mans. 

Associem la música al consum i no 
al benestar, a la qualitat, al fet de 
sentir-la... 


Sembla que si vols ser músic has de 
ser una estrella del rock i sortir en 
videoclips. Molta gent que es dedi¬ 
ca a la música no ho fa en aquest 
sentit. 

Què en penses de l’actual concep¬ 
ció de la música, del consum que 
en fem? 

Jo sóc crític amb com està estructu¬ 
rat l’oci i el consum en aquesta so¬ 
cietat, però no sé la manera com re¬ 
conduir la situació cap a un altre 
costat. Sembla que només existeixi 
la primera divisió de la música, 
aquella que surt pels mass media. 
M’han donat el Gaudí i continuo 
sent el mateix, però sí que sembla 
que la gent que m’envolta ho vegi 
diferent. Ara pel meu entorn en ge¬ 
neral sóc compositor. Te n’adones 
de l’impacte que tenen els mitjans a 
l’hora de concebre’t d’una forma en 
concret. 


«M’han donat el 
Gaudí i sóc el 
mateix, però sem¬ 
bla que la gent 
que m’envolta ho 
vegi diferent» 

Sí, de fet t’estic fent una entrevista 
gràcies a la repercussió d’aquests 
mitjans. I l’SGAE? 

Jo els treballs que he fet els he regis¬ 
trat i ells m’ho han gestionat. L’SGAE 
és una estructura massa gran, però 
tampoc hi estic en contra. La pirateria 


és un tema molt complicat però tam¬ 
poc sabria com solucionar-lo. La ma¬ 
joria dels casos qui fa un disc no 
guanya milions d’euros i crec que se 
l’ha de protegir. 

I pel que fa als consumidors? 

És evident que no pots pagar una 
multa per escoltar música en un bar o 
quan estàs fent una festa. Però tot¬ 
hom ha assumit que si vols un disc 
te’l descarregues d'Internet. No sé 
fins a quin punt és lícit que jo cobri 
un percentatge de drets d’autor per 
cada projecció de la pel·lícula. Però 
quanta gent se la baixarà d’Internet? 
Realment no tinc clar què és lícit i què 
no. Un exemple: jo vull una barra de 
pa. Tinc dues opcions, fer-me-la jo o 
que me la faci algú altre i la intercan¬ 
viï per alguna cosa o la pagui. El que 
passa, i aquí hi ha la gran diferència, 
és que la barra de pa no es pot multi¬ 
plicar com sí que es pot fer amb una 
pel·lícula gràcies a la digitalització. És 
molt complicat. 

A la coral La Floresta, com esteu? 

A la gent jove no li tira aquest rotllo. 
El cant coral, encara avui, va associat 
a un estil molt conservador i tradicio¬ 
nal. Des de La Floresta intentem que 
el repertori estigui en sintonia amb 
els temps que corren però costa molt 
que s’hi apunti gent nova, i som 
molts pocs cantaires. 

La coral és la més antiga de Barce¬ 
lona en actiu, va ser fundada el 1878 
i n’ha vist de tots colors, vam patir 
un desnonament i actualment ens 
trobem assajant al poliesportiu del 
passatge Toledo i tirant endavant 


després de molts moments en els 
quals hem fregat la desaparició. El 
Districte ens va prometre fa un any, 
durant la celebració del 130è aniver¬ 
sari, que ens donarien un espai a 
Can Batlló. 

«Des de la 
Floresta intentem 
que el repertori 
estigui en sintonia 
amb els temps que 
corren» 

Nova llei de cinema i sembla que 
haguem destapat la caixa dels 
trons... 

No conec a fons el detall de la llei 
però la impressió que tinc veient la 
reacció de la gent és que fa molt 
temps que s’hauria d’haver aprovat. 

La situació que vivim a Catalunya 
no és normal. Recordo la primera 
emissió de Dallas per TV3, tothom 
se’n reia, però ara la situació s’ha 
normalitzat. A diferència de la televi¬ 
sió, el cinema continua en un estat 
anormal. Ha arribat un punt en què 
voler veure una pel·lícula en català 
sembla una tocada de collons. Jo vull 
tenir la oportunitat d’anar a veure 
una pel·lícula doblada o subtitulada 
en català. Ara aquesta opció no la 
tinc. 


Vinyeta 

£>arrè de Sards* 


S6606IX Lfii S£GR£GACI0 A (£S £SCOí££ 
D E SANTS 


I /M/Dl NéNS ESTUDIAfcEM 
U< MULTlCüt-TüRAL/TAr 

ARA PA9SARE UN^S 
DlAftosml/es AMB I^NS 
(VAéTReS CÜUTURES, 
R£UGlONS IG060RS 


ON DIA QOAGSeiAX A UMé50XAPrivN)A BARRI 




Santos Martínez en rebre el premi Gaudí a la millor música original per la pel·lícula Trash. 


En aquesta Burxa hi han col·laborat: 

David Vàzquez, Roser Benavent, Pau Canela, 

Bernat Costa, Jordina i Laia Sànchez Amat, Carme 
Roselló, Ester Rams, Anna Farré, Helena OÍcina i 
Amigo, Yolanda, Irene Jaume, Miquel Darnès, Agus 
Giralt, Jordi Villanueva, Jordi Soler, Albert Garcia, 
Elba Mansilla, Casal Independentista de Sants, 
Assemble de Barri de Sants, Comissió de Veïns de 
la Bordeta, Assemblea de Can Vies, Marc Faustino i 
Vidal, Cooperativa Germinal, L’escletxa, Lancelot, 
Martí Gutíerrez Farré, Joan Pujadas, Ivan Miró, 
Roger Sànchez Amat, Roser Casanovas, Núria May 
Masnou i Sergi Saladié Gil. 


Agenda 


Lloc: Centre Social de Sants] 


Portes obertes al Tatanet, 
projecte d'educació lliure i 
criança compartida 



[Lloc: plaça Universitat] 

[DIVENDRES 19 de març] 


Taller participatiu 

i sobre 


possibles models de gestió de La 



Jornades sobre la inci¬ 
dència social de l'urbanisme sal¬ 
vatge i l'arquitectura actual 


ACAMPASANTS 


[DISSABTE 20 de març] 


Acampada festiva dels esplais i 
caus del barri 


[DIUMENGE 21 de març] 


Festa oberta al barri amb 
jocs, tallers, animació infantil i 
xocolatada. 


[Lloc: Espanya Industrial, 
Organitza: Escplais i Caus del barrí] 


[DIVENDRES 26 de març] 


Teatre: «La Quadra 
Nerón» de la Companyia La Qua¬ 
dra màgica. 


Assemblea oberta de la 
Campanya Sants Decideix, adre¬ 
çada a veïns i veïnes que vulguin 
fer de voluntaris en la consulta 


[Lloc: Cassinet d'Hostafrancs. Organitza: 
Sants Decideix] 


ACTIVITAT PERMANENT 



CAN VIES Jocs Florals, 42 CENTRE SOCIAL DE SANTS Olzinelles, 30 CASAL INDEPENDENTISTA Premià, 31 ESPAI OBERT Violant d’Hongria, 71 LA CIUTAT INVISIBLE Riego, 35 TERRA D’ESCUDELLA Premià, 20 
TETERIA MALEA Riego, 16 PIM PAM FILMS Valladolid, 25 CASTELLERS DE SANTS Vallespir, 28 www.borinots.cat DIABLES DE SANTS www.diablesdesants. org ATENEU LLIBERTARI Maria Victòria, 10 











































































